

**Мәслихаттың 2010 жылғы 20 сәуірдегі № 297 "Жеке тұрғын үй қорындағы тұрғын үйді пайдаланғаны үшін жалдау ақысының шығыстары жергілікті бюджетке жүктелетін азаматтар санатын белгілеу туралы" шешіміне өзгерістер енгізу туралы**

Қостанай облысы Қостанай қаласы мәслихатының 2021 жылғы 3 шілдедегі № 34 шешімі. Қазақстан Республикасының Әділет министрлігінде 2021 жылғы 19 шілдеде № 23594 болып тіркелді

      Қостанай қалалық мәслихаты ШЕШТІ:

      1. "Жеке тұрғын үй қорындағы тұрғын үйді пайдаланғаны үшін жалдау ақысының шығыстары жергілікті бюджетке жүктелетін азаматтар санатын белгілеу туралы" 2010 жылғы 20 сәуірдегі № 297 мәслихаттың шешіміне (нормативтік құқықтық актілерді мемлекеттік тіркеу тізілімінде № 9-1-149 болып тіркелген) мынадай өзгерістер енгізілсін:

      көрсетілген шешімнің тақырыбы мынадай редакцияда жазылсын:

      "Жеке тұрғын үй қорындағы және жалға берілетін үйлердегі тұрғынжайды пайдаланғаны үшін төлемақы төлеу жөніндегі шығыстар жергілікті бюджетке жүктелетін азаматтардың санаттарын айқындау туралы";

      көрсетілген шешімнің 1-тармағы мынадай редакцияда жазылсын:

      "1. Жеке тұрғын үй қорындағы және жалға берілетін үйлердегі тұрғынжайды пайдаланғаны үшін төлемақы төлеу жөніндегі шығыстар жергілікті бюджетке жүктелетін азаматтардың мынадай санаттары айқындалсын:

      1) мемлекеттік қызметшілер;

      2) әскери қызметшілер;

      3) бюджеттік ұйымдардың қызметкерлері;

      4) мемлекеттік сайланбалы қызмет атқаратын адамдар.";

      көрсетілген шешімнің қосымшасы алып тасталсын.

      2. "Қостанай қалалық мәслихатының аппараты" мемлекеттік мекемесіне Қазақстан Республикасының заңнамасында белгіленген тәртіппен қамтамасыз етсін:

      1) осы шешімнің Қазақстан Республикасының Әділет министрлігінде мемлекеттік тіркелуін;

      2) осы шешім ресми жарияланғаннан кейін Қостанай қалалық мәслихатының интернет-ресурсында орналастырылуын.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қостанай қалалық мәслихатының хатшысы, сессия төрағасы* | *Б. Сандыбеков* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК